JUMAL KÕNELEB
Näete episoode Suur-Helsingis asuva kristliku kooli jõuluaega.
Olen käinud selles koolis üle nelja aasta.
Minu eelmises koolis narriti palju ja seal ei olnud nii hea olla.
Mul oli seal küll mitmeid sõpru aga ikkagi polnud seal mõnus olla.
Siin koolis on kõik mitmel moel palju parem.
Mulle meeldib siin rohkem, kui eelmises koolis.
See on igati hea kool!
Olen leidnud sellest koolist endale parimad sõbrad,
siin on imelised õpetajad
ja kogu kooli personal on üldse väga tore.
Siin koolis mind ei narrita ega tõrjuta nagu eelmises koolis.
Selles koolis keegi ei narri, löö ega sõima neegriks.
Hommikusel ülistusel tuleb alati südamesse imeline soe tunne,
nagu Jumal tahaks minuga rääkida.
On imeline olla see, kes sa oled
ja lõdvestuda Jumala ees.
On imeline olla Jumala ligiolus.
- Tere! Rõõm on näidata täna teile meie kooli ja tööd,
millest oleme oma saadeteski rääkinud üsna sageli.
Jumal kutsus meid 1998. aastal looma kristlikku kooli.
Täna saame näidata seda kooli ja ka lasteaia osa teilegi.
Meil on hea meel tuua teid siia kooli ja lasteaeda.
Olete saanud meile nii kalliks selle aasta jooksul,
mil oleme seda saadet teinud. Me palvetame teie eest iga päev.
Olete meile nagu pere. Kutsume teid
oma lambaiks ja partneriteks.
Olete meile nagu perekond. Seepärast on imetore näidata
teile seda tööd, mis meile nii südamelähedane.
Teretulemast meie kooli!
Meid on algusest peale enim puudutanud Jumala ustavus.
Tahame tõesti tänada Issandat. Mitte ainult nende saadete
ja möödunud aasta eest, vaid üle kõige Tema ustavuse eest!
1998. a. alustades oli meil vaid viis innukat õpilast oma peredega
ja karp kriite.
Tänavu on meil koolis 60 last, 20 lasteaias ja 21 ringides.
Kõik see on ehitatud usu peale.
Alustades polnud mul isegi õpetaja kvalifikatsiooni,
rääkimata direktori ametioskustest.
Jumalale piisas, et uskusin Temasse
ja olin valmis minema sellele teele.
Tema kutse peale. Jumal on tõesti olnud ustav.
Järgne Issandale nagu Aabraham, teadmata kuhu tuleb minna.
Jumal ütles talle: "Mine sellelt maalt
sellele maale, mille ma sulle näitan!"
Issandat järgides pole tihtilugu vaja teada,
kuhu oleme teel.
Piisab südamehoiakust ja soovist järgneda Jeesusele
ning teha seda, mida Ta on mind kutsunud tegema.
Seejärel tuleb päev korraga anda oma parim ja järgneda Talle.
Püüda nii hästi kui oskame teha, mis meie südames tundub õige.
Alati isegi ei tea, kas see on õige
aga anname oma parima ja Tema tõesti juhatab
ja hakkab ehitama seda tööd ja plaane,
mille Ta on just meie elu jaoks ette kavandanud.
Oleme teinud seda tööd 15 aastat ja Tema vasrustas selle kooli,
ja lasteaiaehitamist, käivitanud huvi ringide töö,
toonud lapsed, pered ja imelised töötajad.
Kas suudate mõista, et Soomes,
on kallis kooli ülalpidada. Samuti on vaja õpetajaid,
käsitöö-, arvuti-, füüsika-, keemia-, geograafia-, bioloogia-,
kodundusõpetajaid, kokki ja abilisi. Vajame ruume, õppekööki,
tööõpetuse klassi, käsitööklassi, võimlat ja mida kõike veel.
Kõigile tuleb maksta ka palka. Ja õppekavas on lastele
ette nähtud suusatamine, uisutamine ja palju muud seesarnast.
Oleme saanud näha, et Jumal on suuteline andma kõike.
Nagu Piibel ütleb: "Minu Jumal täidab kõik minu vajadused
oma rikkust mööda."
Majanduslikes asjades, mis on olnud suurim väljakutse,
oleme näinud nii suuri imesid. Toon ühe näite.
Palvetasime, sest vajasime 12 tuhat eurot.
Palvetasime uskudes, et Issand vastab sellele palvele.
Meie arhitekt Merja Tamminen tuli mõne päeva pärast kooli
ja komistab esikus ümbrikule.
Selles ümbrikus oli 12 000 viiesajalistes kupüürides.
Kujutage ette seda rõõmu, mis meid valdas.
Näitasin hommikuteenistuse ajal neid rahatähti lastele,
et kinnitada Piibli sõnu ja järeltuleva põlve usaldust Jumalasse.
Mitte rahasse.
Oleme jaganud neid imesid õpilastega, et nad näeks,
et Jumal tõesti on täna elav. Sellele me toetume.
See innustab meid. Me sõltume täielikult Issandast
ja meil on neid lugusid tänapäeva imedest.
Mitte ainult VT ajal juhtunuid.
Jumal on sama eile, täna ja igavesti!
Kujutlege meie personalihulka.
Sel aastal on meil eriti palju vabatahtlikke tööl.
Näiteks üks tore neiu nimega Kaisa tuleb
igal pealelõunal ringijuhendajaks vabatahtlikult
ja ilma palgata.
Kogu sügise kella kaheteistkümnest viieni on ta ustavalt siin
ja Suur-Helsingis imestatakse seda, et meil on selline abiline.
Kuidas see saab olla võimalik? Kust sellised inimesed tulevad?
Miks keegi teeb sedasi?
Meil on ka Irina, kes on ka vabatahtlikuna abiks köögis
ja lasteaias ning ringides iga päev.
Ka Saara on töötanud juba mitu aastat palgata.
Tema õpetab arvutiõpetust.
Ka käsitööõpetaja Anna õpetab vabatahtlikuna mitmendat aastat.
Ja ta veel tänab meid, et ta võib tulla.
Mäletan, kui meil polnud kodunduseõpetajat
ning kuulsime ühest pensionärist, kes oli alati unistanud
kodunduse õpetamisest.
Ta oli kogunud isegi vahendeid, kuigi tal polnud võimalusi
ega kutsetunnistust. Tal oli vaid unistus.
Ja nii ta töötas siin mitu aastat. Õpetas lapsi lausa imeliselt.
Ta sai teoks teha oma unistuse, mis tema jaoks oli tähtis.
Tahangi kasutada seda võimalust ja Joyga tänada teid kõiki
läbi tele-ekraani. Kõiki teid, kes olete nii täna,
kui alates 1998. aastast eri moel siin aidanud.
Täname ka kõiki lapsevanemaid, praktikante ja teisi.
Suur tänu!
Kahjuks ei oska kõiki nimetada, sest abilisi on olnud palju.
Tahame kogu südamest tänada. Tasugu Jumal teie tehtud töö eest!
Ka sel aastal on meil kodunduses abilisena Ulla,
kes on tulnud kogu aastaks.
Ja annab vabatahtlikult ka järelaitamistunde.
Need on nii suured imed. Seda ei oska kirjeldadagi.
Need imed on nii suured! Ka kõik asjad: koolipingid,
kardinad, videoprojektorid oleme saanud läbi imede,
mida Jumal tänapäeval teeb. Piiritult palju imesid.
Pole nii, et kunagi tegi Ta imesid
ja nüüd me neid enam ei vaja.
Pole ka nii, et Ta teeb ühe või kaks imet.
Tegelikult teeb Jumal piiritult imesid iga päev.
Just nii palju, kui me vajame.
Suurim ime selles koolis on lapsed ise.
Kui ma kuulen õpilastelt, et neil on selles koolis tore olla
ja siin ei kiusata, siis see paratamatult liigutab.
Ja kui keegi lastest ütleb, et siia kooli tulles tundsin
koheselt Issanda ligiolu. See on ime.
See teeb alandlikuks, et Jumala Vaim
on meiega siin igal päeval.
Oleme näinud ka lapsi, kellel oli varem koolis raskusi,
on muutunud. Kui me armastame Jeesust
ja neid lapsi,
siis hakkavad nad paremini õppima.
Kui üldse miski, siis see on ime
ja põhjus rõõmustamiseks.
Iiobi raamatus 5:9 on kirjas:
"kes teeb suuri ja uurimatuid asju,
arvutuid imetegusid." Vaatasin Message Piiblitõlkest.
Seal on kirjas: "Ta on kuulus tohututest ja ootamatutest tegudest
ja Tema üllatustel pole lõppu."
Me ei pea muretsema ja mõtlema, et ühel päeval Jumala üllatused,
imed ja abi lõppevad. Võime olla julged,
et Tema üllatused ei lõppe. Ta kavatseb aidata
meid ka tulevikus, kuni lõpuni.
Ta kavatseb teha imesid igal päeval lõpuni välja. Aamen.
Tema on selle töö alustanud ja Tema ka viib selle lõpuni.
Tahame teid, kallid vaatajad sel jõuluajal
julgustada selles, et maailma suurim ime
oli muidugi Jeesus ise, sündides maailma Lunastajana.
Ta oli väike laps ja ometi vägev Jumal,
Imeline Nõuandja, Rahuvürst ja Igavene Isa.
Kogu maailma päästja.
Tahame teid julgustada järgima Jeesust ilma kompromissideta.
Kui sul on mingi nägemus ja kutse aga oled millegi pärast,
näiteks sageli raha tõttu või mõnel muul põhjusel,
ja ei ole järginud kogu südamega Jeesust
siis ära enam kahtle! Ära rohkem viivita päevagi!
Just see on elu, mis tõesti täidab kõik vajadused
ja annab rahulduse, mida me kõik igatseme.
Oleme näinud, et kooli võib luua viie lapse
ja kriidipakiga.
Olgu see sulle julgustuseks ja tunnistuseks sellest,
et kõik on tõesti võimalik Temale.
Jumalale ja sellele, kes Temasse usub.
Ole julge. Ära mõtle, et ehk kunagi hiljem.
Palveta, otsi Jumalat ja järgi Teda kogu südamest.
Siis saad elada täiuslikku elu. Imelist elu.
Psalm 84 on mu lemmik:
"Sest üks päev sinu õuedes
on parem kui muid tuhat;
ma seisan pigemini läve juures
oma Jumala kojas, kui viibin õelate majades."
Elu, mille saame Teda järgides,
on parem kui tuhat muud.
Seda mõtekust ja õnne, rõõmu ja jõudu
ei saa rahaga mõõta.
Jeesus ütles: "minu roog on see, et ma teen oma Isa tahet."
Tahame seda teilegi kuulutada ja soovida teile õnnistatud
ja rahulikke jõule. Aitäh teile vaatamast!
Häid jõule!
Võid toetada oma annetusega Taevas tv7 kristlikku tööd.
Helistades Taevas TV7 telefonile 900 1777 annetad 7 eurot.
TV7 arvelduskontod: Swedbank 221048388411 SEB 10220109461019